APSTIPRINĀTS

Rīgas  Futbola skolas  2026. gada 16.jūlijā
iepirkuma komisijas sēdē

protokols Nr.1.( RFS-26-IK-3-pro).
Iepirkuma “Autopārvadājumu pakalpojumu sniegšana Rīgas Futbola skolas vajadzībām”
(identifikācijas  Nr. RFS2026/2)
 NOLIKUMS
1. Pasūtītājs: Rīgas Futbola skola, reģ. Nr. 900115243360, juridiskā adrese Uzvaras bulvāris 18, Rīga, LV-1048, tālruņa nr.67474001; e-pasts: futbolaskola@riga.lv; 
Iepirkuma procedūras norisi nodrošina Iepirkumu komisija kura izveidota  ar Rīgas Futbola skolas15.06.2026. rīkojumu Nr. RFS-26-176-rs (turpmāk – Komisija).
2. Iepirkuma priekšmets: “Autopārvadājumu pakalpojumu sniegšana Rīgas Futbola skolas vajadzībām”, 
3. Identifikācijas Nr.: RFS 2026/2.
4. CPV klasifikatora kods: (60140000-1 Neregulāri pasažieru pārvadājumi);
5. Iepirkums tiek veikts atbilstoši Publisko iepirkumu likuma 9. panta kārtībā (turpmāk – PIL);
6. Iepirkuma priekšmets nav sadalīts daļās. 
7. Paredzamais līguma termiņš:  Iepirkuma līgums tiks slēgts uz 12 mēnešiem. 
8. Kopēja līgumsumma: līdz EUR 41 999,00 (bez PVN).
9. Nolikums pretendentiem un pievienoto dokumentu saņemšanas kārtība
9.1. Iepirkuma dokumentācija elektroniskā veidā ir pieejama pircēja profilā Elektronisko iepirkumu sistēmā https://www.eis.gov.lv/EKEIS/Supplier/Organizer/1453  
9.2. Nolikumam pievienotie pielikumi:
9.2.1. Pretendenta pieteikums (1. pielikums);

9.2.2. Tehniska specifikācija  (2. pielikums);
9.2.3. Finanšu piedāvājuma forma (3.pielikums);
9.2.4. Pretendenta piedāvāto autotransporta līdzekļu saraksta paraugs (4.pielikums);
9.2.5. Līguma projekts (5.pielikums).
9.3. Informācijas apmaiņa starp Pasūtītāju un ieinteresētajiem pakalpojuma sniedzējiem Iepirkuma gaitā notiek pa pastu vai elektroniski, ievērojot nosacījumu, ka papildu informācijas pieprasījums laikus iesniegts Pasūtītāja kontaktpersonai.
9.4. Ja ieinteresētais pakalpojuma sniedzējs laikus pieprasījis papildu informāciju par Iepirkuma dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, Pasūtītājs to sniedz 3 (trīs) darba dienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām.
9.5. Papildu informāciju Pasūtītājs nosuta Pretendentam, kas uzdevis jautājumu un ievieto pircēja profilā www.eis.gov.lv sadaļā “Iepirkumi”, norādot arī uzdoto jautājumu. Pretendentam ir pienākums sekot līdzi aktuālai informācijai par Iepirkumu Pasūtītāja iepriekš norādītajā pircēja profilā. Kontaktpersona: Ieva Kirsone  e-pasts :ievak@edu.riga.lv. 
10. Piedāvājuma iesniegšanas vieta un laiks
10.1. Elektroniskie piedāvājumi jāiesniedz līdz 2026.gada 31.jūlijam plkst.12.00.
10.2. Piedāvājumu iesniegšanas vieta: Elektronisko iepirkumu sistēmas e-konkursu apakšsistēmā https://www.eis.gov.lv/EKEIS/Supplier/Organizer/1453.
11. Piedāvājuma noformējuma prasības

11.1. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas Pretendenta izvēles iespējas:

11.2. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;

11.3. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);

11.4. elektroniski (PDF formas veidā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).

11.5. Sagatavojot piedāvājumu, Pretendents ievēro:
11.5.1. Piedāvājuma veidlapa un tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā. 
11.5.2. Dokumentus Pretendents pēc saviem ieskatiem ir tiesīgs iesniegt elektroniskā formā, gan parakstot ar Elektronisko iepirkumu sistēmas piedāvāto elektronisko parakstu, gan parakstot ar drošu elektronisko parakstu.

11.5.3. Piedāvājums jāsagatavo valsts valodā. Ja piedāvājumam ir pievienoti dokumenti citā valodā, tiem jāpievieno apstiprināts tulkojums latviešu valodā. Dokumentiem jāatbilst pievienotajam satura rādītājam un jābūt pretendenta apliecinātiem un apstiprinātiem ar uzņēmuma zīmoga nospiedumu un tos paraksta uzņēmuma vadītājs vai persona, kuru tam pilnvarojis uzņēmums (pievienojot pilnvaru).
11.5.4. Dokumentu juridiskā spēka likumu, Ministru kabineta 07.09.2018. noteikumus Nr.558.  “Dokumentu izstrādāšanas un noformēšanas kārtība” un Dokumentu legalizācijas likumu.

11.6. Iesniedzot piedāvājumu Pretendents pilnīgi akceptē visus nolikumā ietvertos nosacījumus un uzņemas pilnu atbildību par sniegtās informācijas patiesumu.

11.7. Pretendenti no saviem līdzekļiem sedz visas izmaksas, kas saistītas ar piedāvājumu sagatavošanu un iesniegšanu Pasūtītājam.

11.8. Piedāvājuma cenām jābūt izteiktam eiro (ar precizitāti ne vairāk kā 2(divas) zīmes aiz komata) bez PVN.
11.9. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam 15  (piecpadsmit)  minūšu  laikā  pēc  piedāvājumu  atvēršanas uzsākšanas, jāveic  iesniegtā  piedāvājuma  atšifrēšana  (sistēmā jāievada  derīga  elektroniskā atslēga) un Ja piedāvājums saturēs kādu no šajā punktā minētajiem riskiem, tas netiks izskatīts.

11.10. Pretendents nedrīkst veikt izmaiņas Elektronisko iepirkumu sistēmas e-konkursu apakšsistēmā šā iepirkuma sadaļā publicēto veidlapu struktūrā, t.sk. dzēst vai pievienot rindas vai kolonnas.

12. Prasības pretendentam 
12.1. Piedāvājumu var iesniegt piegādātājs, kurš ir fiziska vai juridiska persona, šādu personu apvienība jebkurā to kombinācijā. Pretendents ir reģistrēts atbilstoši normatīvo aktu prasībām.
12.2. Uz pretendentu neattiecas PIL 9.panta astotajā daļā un Starptautisko un Latvijas Republikas nacionālo sankciju likuma 11.¹ pantā pirmajā un otrajā daļā noteiktie izslēgšanas nosacījumi.
12.3. Pretendents ir reģistrēts LR Uzņēmuma reģistrā vai līdzvērtīgas uzņēmējdarbību/komercdarbību reģistrējošās iestādēs ārvalstīs.
12.4. Pretendents spēj nodrošināt normatīvo aktu prasībām atbilstošu transportu.
12.5. Pretendentam ir pieredze līdzvērtīgu autotransporta pakalpojumu sniegšanā, t.sk. bērnu un jauniešu grupu braucieniem Eiropas Savienībā un Eiropā.
13. Iesniedzamie dokumenti
13.1. Pretendenta pieteikums dalībai iepirkumā (saskaņā ar Nolikuma 1. pielikumu);
13.2. Tehniskais piedāvājums (saskaņā ar Nolikuma 2. pielikumu);

13.3. Finanšu piedāvājums (saskaņā ar Nolikuma 3. pielikumu);
13.4. Pretendenta pieredzes apraksts (ne vairāk kā 3 iepriekšējo gadu laikā) līdzvērtīgā pakalpojuma sniegšanā – bērnu un skolēnu kolektīvu pārvadāšanā, norādot vismaz 2 pasūtītājus (norādot kontaktinformāciju, maršrutus, bērnu skaitu) un pievienojot 2 pozitīvas atsauksmes par līguma izpildi. Vienam no braucieniem jābūt uz kādu no Eiropas valstīm.
13.5. Pretendentam jāsniedz informācija par dokumentiem, kas dod tiesības veikt pasažieru komercpārvadājumus ar transportlīdzekļiem Latvijas teritorijā un ārpus Latvijas robežām (izdevējs, dokumenta veids, dokumenta izdošanas datums, Nr., derīguma termiņš).
13.6. Pasūtītājs pārbaudīs publiski pieejamā datu bāzē informāciju par pretendenta komercdarbības veikšanu atbilstoši Latvijas Republikas normatīvajiem aktiem.
14. Piedāvājuma izvēles kritēriji

Piedāvājuma izvēles kritērijs ir piedāvājums, kurš atbilst šī Nolikuma un normatīvo aktu prasībām un ir ar viszemāko cenu.
15. Pretendentu izslēgšana
15.1. Pasūtītājs izslēdz Pretendentu no dalības iepirkumā saskaņā ar Publisko iepirkumu likuma 9.panta astoto daļu;
15.2. Pretendentu izslēgšanas gadījumi tiks pārbaudīti Publisko iepirkumu likuma 9.panta devītajā daļā noteiktajā kārtībā.
15.3. Pasūtītājs izslēdz Pretendentu no dalības iepirkumā saskaņā ar Starptautisko un Latvijas Republikas nacionālo sankciju likuma 11.1 pantu.
16. Piedāvājumu pārbaude un vērtēšana
16.1. Pretendentu kvalifikācijas pārbaude un piedāvājumu vērtēšana notiks šādā kārtībā:
16.2. Piedāvājumu noformējuma pārbaude. Komisija pārbauda, vai piedāvājums sagatavots un noformēts atbilstoši šī Nolikuma 11. punktā norādītajām noformēšanas prasībām. Pie izvērtēšanas tiks ņemts vērā konstatēto trūkumu būtiskums un to ietekme uz iespēju izvērtēt pretendenta atbilstību kvalifikācijas prasībām un iesniegto piedāvājumu pēc būtības.
16.3. Pretendenta tehniskā piedāvājuma atbilstības Tehniskajai specifikācijai pārbaude; 
16.4. Pretendenta Finanšu piedāvājuma pārbaude. Aritmētisku kļūdu pārbaude. Par konstatētajām kļūdām un laboto piedāvājumu Komisija informē pretendentu, kura piedāvājumā kļūdas tika konstatētas un labotas. Vērtējot piedāvājumu, Komisija vērā ņem veiktos labojumus. Komisija pārbauda, vai piedāvājums nav nepamatoti lēts. Ja piedāvājumu vērtēšanas laikā Komisija konstatē, ka kāds no pretendentiem iesniedzis piedāvājumu, kas varētu būt nepamatoti lēts, lai pārliecinātos, ka pretendents nav iesniedzis nepamatoti lētu piedāvājumu, Komisija pieprasa skaidrojumu par piedāvāto cenu vai izmaksām, kas ļauj piedāvāt šādu cenu. Ja Komisija konstatē, ka pretendents iesniedzis nepamatoti lētu piedāvājumu, Komisija noraida tā piedāvājumu.
16.5. Ja pretendents neatbilst Nolikumā izvirzītajām kvalifikācijas prasībām, Komisija to izslēdz no turpmākās dalības iepirkumā. 
16.6. Ja pretendenta piedāvājums neatbilst Tehniskajā specifikācijā noteiktajām prasībām, Komisija piedāvājumu noraida.
16.7. Ja diviem vai vairākiem pretendentiem ir vienāda finanšu piedāvājumā kopēja summa, tad prioritāte tiek dota tam pretendentam, kuram ir viszemākā piedāvājuma cena autobusam līdz 48 pasažieru sēdvietām.  
17. Paziņojums par lēmuma pieņemšanu
17.1. Triju darbdienu laikā pēc lēmuma pieņemšanas pasūtītājs informē visus pretendentus par iepirkumā izraudzīto pretendentu vai pretendentiem un sniedz tiem minēto lēmumā norādāmo informāciju vai nosuta minēto lēmumu, kā arī savā pircēja profilā nodrošina brīvu un tiešu elektronisku piekļuvi minētajam lēmumam.
17.2. Desmit darbdienu laikā pēc tam, kad noslēgts iepirkuma līgums, pasūtītājs sagatavo  publikāciju un vadības sistēmā publicē informatīvu paziņojumu par noslēgto līgumu. 
17.3. Desmit darbdienu laikā pēc tam, kad stājas spēkā iepirkuma līgums vai tā grozījumi, pasūtītājs savā pircēja profilā ievieto attiecīgi iepirkuma līguma vai tā grozījumu tekstu, atbilstoši normatīvajos aktos noteiktajai kārtībai, ievērojot komercnoslēpuma aizsardzības prasības.
	Iepirkuma komisijas priekšsēdētājs
	                        Ieva Kirsone


1.pielikums

 “Autopārvadājumu pakalpojumu

 sniegšana Rīgas Futbola skolas vajadzībām” 
iepirkuma ID Nr. RFS 2026/2 nolikumam
PIETEIKUMS

dalībai Iepirkuma “Autopārvadājumu pakalpojumu sniegšana Rīgas Futbola skolas vajadzībām”
	Pretendenta nosaukums:
	

	Reģistrācijas numurs:
	

	Juridiskā adrese:
	

	Biroja adrese:
	

	Tālr. numurs: 
	

	E-pasts:
	

	Kontaktpersona:
	

	Tālr. numurs, e-pasta adrese: 
	

	Uzņēmums atbilst 
	mazā vai vidējā uzņēmuma definīcijai
 (lieko dzēš)


Pretendenta nosaukums  Iepirkuma “Autopārvadājumu pakalpojumu sniegšana Rīgas Futbola skolas vajadzībām”(identifikācijas Nr. RFS 2026/2) (turpmāk – Iepirkums), kas sastāv no šī pieteikuma, kam pievienoti atlases (kvalifikācijas) dokumenti, tehniskais piedāvājums, finanšu piedāvājums, kā arī pārējie nolikumā noteiktie dokumenti.
Pretendenta nosaukums apliecina visu iesniegto dokumentu atvasinājumu un tulkojumu pareizību.
	Pretendenta nosaukums:
	

	Pilnvarotās personas vārds, uzvārds, amats:
	

	Pilnvarotās personas paraksts
	

	Datums:
	


2.pielikums

“Autopārvadājumu pakalpojumu

 sniegšana Rīgas Futbola skolas vajadzībām” 
iepirkuma ID Nr. RFS 2026/2 nolikumam
Tehniskā specifikācija un TehniskAIS PIEDĀVĀJUMS

Pretendenta nosaukums           iesniedz šādu tehnisko piedāvājumu 

	Tehniskās specifikācijas prasības
	Pretendenta piedāvājuma informācija

	Pakalpojumu izpildei pretendentam jānodrošina transportlīdzekļi, kas atbilst Ministru kabineta 22.12.2009. noteikumu Nr.1494 “Mopēdu, mehānisko transportlīdzekļu, to piekabju un sastāvdaļu atbilstības novērtēšanas noteikumi”:

1) labā tehniskajā un vizuālajā kārtībā, ar tiesībām piedalīties ceļu satiksmē saskaņā ar Latvijas Republikas normatīvajiem aktiem un atbilstošs valsts un starptautiskos noteikumos noteiktajiem tehniskajiem standartiem;

2) nav vecāks par 10 gadiem (vadoties no 1. reģistrācijas datuma, piedāvājumā jāiekļauj autotransporta līdzekļu tehnisko pasu kopijas);
3) aprīkots ar digitālo tahogrāfu;

4) pasažieru krēsli mīkstie ar atzveltnes atgāšanas funkciju un galvas paliktņiem, drošības jostām;
5) klimata kontrole vai kondicionēšanas sistēma, kas nodrošina vienmērīgu temperatūru +20º C visā transportlīdzekļa salonā;

6) autonomā salona apsilde;

7) bagāžas nodalījums, lai nepieciešamības gadījumā pasažieri varētu izvietot bagāžu;
8) izplūdes gāzu emisijas - visu pakalpojumu sniegšanā izmantoto transportlīdzekļu dzinējiem ir jāatbilst EURO V vai augstākam atgāzu emisijas standartam saskaņā ar Ministru kabineta 22.12.2009. noteikumu Nr.1494  "Mopēdu, mehānisko transportlīdzekļu, to piekabju un sastāvdaļu atbilstības novērtēšanas noteikumi" 11. pielikuma 41. iedaļā “Dīzeļmotoru izmeši un cietās daļiņas” noteiktajām "EURO V" emisiju robežvērtībām;

9) Transportlīdzekļa vizuālais noformējums/dizains ir noformēts atbilstoši tikumiskām un ētiskām normām, ievērojot pasažieru grupas (pieaugušie, bērni, jaunieši).
Piedāvājumā jāiekļauj dokuments, kas apliecina atbilstību EURO V standartam – autotransporta līdzekļu tehnisko pasu kopijas vai ražotāja pārstāvja apliecinājums, ja transportlīdzeklis nav sertificēts kā atbilstoši EURO V standartam, bet ar vēlāk veiktiem tehniskiem uzlabojumiem ir panākts standartam atbilstošs rezultāts.
	Pretendents sniedz informāciju par piedāvātajiem transportlīdzekļiem, t.sk., informāciju attiecībā uz katru tehniskās specifikācijas prasību.



Pretendenta nosaukums:……………………
1) apņemas piesaistīt iepirkuma līguma izpildei transportlīdzekļa vadītājus, kuri atbilst šādām prasībām: 

a) derīga D kategorijas autovadītāja apliecība;

b) profesionālā transportlīdzekļa vadītāja kategorija (95.kods – tas ir papildinformācijas kods, kas norāda, ka transportlīdzekļa vadītājs ir izpildījis profesionālo vadītāju kvalifikācijas prasības atbilstoši Ministru kabineta 02.02.2010. noteikumos Nr.103 “Transportlīdzekļu vadītāja tiesību iegūšanas un atjaunošanas kārtība un vadītāja apliecības izsniegšanas, apmaiņas, atjaunošanas un iznīcināšanas kārtība” noteiktajai kārtībai);

c) izsniegta derīga digitālā tahogrāfa vadītāja karte;

d) iepriekšējos 3 gados iegūta darba pieredze pasažieru komercpārvadājumos ar transportlīdzekļiem - autobusiem vietējos un starptautiska mēroga maršrutos;
e) transporta vadītājiem brīvi jāpārvalda latviešu valoda;
2) Pakalpojuma sniegšanas laikā spēja nodrošināt autotransporta pakalpojumus pēc iepriekš saskaņota datuma, laika, maršruta un sēdvietu skaita daudzuma, jebkurā diennakts periodā, ieskaitot brīvdienas un svētku dienas, dažādos vietējos un starptautiskos maršrutos. Vajadzības gadījumā, pretendentam jāspēj nodrošināt līdz 3 (trīs) autotransporta līdzekļiem vienā dienā, nodrošinot autotransportu ar dažādu sēdvietu skaitu, par ko Pasūtītājs iepriekš paziņo;

3) ceļu satiksmes negadījuma vai tehnisku bojājumu gadījumā pretendents apņemas nodrošināt transportlīdzekļa nomaiņu ar līdzvērtīgu:

a. Latvijas teritorijā – ne ilgāk kā 4 (četru) stundu laikā.

b. Baltijas valstu teritorijā - ne ilgāk kā 6 (sešu) stundu laikā;

c. Eiropas Savienības valstu un citu valstu teritorijā – ne ilgāk kā 24 stundu laikā;

4) piekrīt tam, ka Pasūtītājs iepirkuma līguma ietvaros nav saistīts ar konkrētu pasūtījuma apjomu un veic pasūtījumus atbilstoši vajadzībai un savām finanšu iespējām.
	Pretendenta nosaukums:
	

	Pilnvarotās personas vārds, uzvārds, amats:
	

	Pilnvarotās personas paraksts 
	

	Datums:
	


	
	


3. pielikums

“Autopārvadājumu pakalpojumu

 sniegšana Rīgas Futbola skolas vajadzībām” 
iepirkuma ID Nr. RFS 2026/2 nolikumam
FINANŠU PIEDĀVĀJUMS
“Autopārvadājumu pakalpojumu sniegšana Rīgas Futbola skolas vajadzībām”
	Nr.p.k.
	Pozīcija
	Vienības cena EUR,
bez PVN 21%

	1. 
	Autobuss līdz 22 pasažieru sēdvietām
	

	1.1. 
	Maksa par braucienu par 1 km
	

	2. 
	Autobuss līdz 48 pasažieru sēdvietām
	

	2.1.
	Maksa par braucienu par 1 km
	

	
	
	

	3.
	Kopējā summa EUR bez PVN (1.1+2.1)
	


Summa vārdiem
(_____________________________________________________________)

Pretendents apņemas piedāvātajā cenā katram pasažieru pārvadājumam iekļaut visus nodokļus un nodevas, transporta nomas, degvielas izmaksas, transporta līdzekļu apdrošināšanas, transporta līdzekļa vadītāju izmaksas (darba alga, apdrošināšana, komandējuma dienas naudas izmaksas, u.c.t.), transporta līdzekļa amortizāciju, ceļu nodokļus citās valstīs, izmaksas par autostāvvietām un iebraukšanu teritorijās, kur ir noteikta maksa (nodeva) par transportlīdzekļu iebraukšanu.
*Aizpildot finanšu piedāvājuma tabulu obligāti jāaizpilda visas ailes, noradot tajās cenas lielākas par 0,00 EUR. 

Ar šo apstiprinu piedāvājumā sniegto ziņu patiesumu un precizitāti.

________________________________                             ___________________

           (vārds, uzvārds, amats)                                                                                       (paraksts) 

Paraksts

Datums
4. pielikums

“Autopārvadājumu pakalpojumu

 sniegšana Rīgas Futbola skolas vajadzībām” 
iepirkuma ID Nr. RFS 2026/2 nolikumam
PRETENDENTA TRANSPORTLĪDZEKĻU SARAKSTS
	Nr.

p.k.
	Transportlīdzekļa

nosaukums
	Izlaiduma

gads
	Sēdvietu

skaits
	Valsts reģ.

numurs
	Reģistrācijas

apliecības Nr.
	Īpašumā vai nomā



	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	


________________________________                                 ___________________

           (vārds, uzvārds, amats)                                                                                       (paraksts) 

5. pielikums
“Autopārvadājumu pakalpojumu

 sniegšana Rīgas Futbola skolas vajadzībām” 
iepirkuma ID Nr. RFS 2026/2 nolikumam
PROJEKTS  
IEPIRKUMA LĪGUMS Nr.
“Autopārvadājumu pakalpojumu sniegšana Rīgas Futbola skolas vajadzībām”
Rīgā,
 Dokumenta parakstīšanas datums 

ir pēdējā pievienotā droša elektroniskā paraksta 

un tā laika zīmoga datums
Rīgas Futbola skola, turpmāk – Pasūtītājs, direktora Vladimira Žuka personā, kura rīkojas saskaņā ar 30.08.2023. Rīgas domes saistošo noteikumu Nr. RD-23-235-sn “Rīgas valstpilsētas pašvaldības nolikums” 42. punktu un Rīgas domes 12.06.2024. nolikuma Nr. RD-24-418-no “Rīgas Futbola skolas nolikums” 48. punktu, no vienas puses
un 

SIA _________________________________, Reģ. __________________, juridiskā adrese: _______________________________., turpmāk- Izpildītājs, tās ___________________ personā, kurš rīkojas uz Statūtu pamata, no otras puses, abi kopā vai katrs atsevišķi turpmāk saukti Līdzēji, pamatojoties uz Rīgas Futbola skolas iepirkumu komisijas lēmumu (protokols Nr. RFS-26- -pro) iepirkuma identifikācijas numurs RFS2026/2) noslēdz līgumu par sekojošo:
1. Līguma priekšmets

1.1. Izpildītājs, saskaņā ar Iepirkuma Nolikuma tehniskajā specifikācijā noteikto autotransporta pakalpojumu izpildes kārtību un atbilstoši Izpildītāja iesniegtajam finanšu piedāvājumam, veic  Autopārvadājumu pakalpojumu  sniegšanu Rīgas Futbola skolai, pēc iepriekš saskaņota datuma, maršruta un sēdvietu skaita daudzuma jebkurā diennakts periodā, ieskaitot brīvdienas un svētku dienas, turpmāk - Pakalpojums.

1.2. Izpildītājs sniedz pakalpojumus, kā arī izpilda garantijas un saistības, atbilstoši šā līguma nosacījumiem. 

2. Līgumcena un norēķinu kārtība
2.1. Līguma kopējā summā tiek noteikta līdz  EUR 41 999,00 (četrdesmit viens tūkstotis deviņi simti deviņdesmit deviņi eiro un 00 centi)  neieskaitot PVN 21%.
2.2.  Līgums stājas spēkā no tā abpusējas parakstīšanas brīža un ir spēkā 12 (divpadsmit) mēnešus vai līdz brīdim, kad sasniegta Līguma 2.1. punktā noteiktā maksimālā summa, atkarībā no tā, kurš no apstākļiem iestājas pirmais. 
2.3. Pasūtītājs nav saistīts ar konkrētu pakalpojuma apjomu un veic pasūtījumus tikai atbilstoši reālajai vajadzībai un finanšu iespējām.

2.4. Samaksa tiek veikta ar pārskaitījumu Izpildītāja kontā  Līgumā 5.punktā noteiktā kārtībā.
3. Līdzēju saistības un atbildība
3.1. Izpildītāja saistības:
3.1.1. Izpildītājs apņemas veikt Pakalpojumu izpildi līgumā paredzētajā termiņā, apjomā un kvalitātē.
3.1.2. Izpildītājs apņemas sniegt autotransporta Pakalpojumus un veikt vietējos un starptautiskos pasažieru pārvadājumus Pasūtītāja organizētajos braucienos, ievērojot attiecīgajos pasažieru noteikumos noteiktajās tehniskās un aprīkojuma prasībās.
3.1.3. Izpildītājs apņemas nodrošināt transportu Pasūtītājam norādītajā vietā un laikā.
3.1.4. Izpildītājs apņemas ievērot ar Pasūtītāju iepriekš saskaņotu maršrutu un kustības grafiku.
3.1.5. Izpildītājs nodrošina visu nepieciešamo pasākumu veikšanu, kas saistīti ar Transportlīdzekļa ekspluatācijas, kā arī tajā braucošo pasažieru drošību. Ceļu satiksmes negadījuma vai Transportlīdzekļa bojājuma gadījumā Izpildītājs apņemas segt visus ar šo negadījumu saistītos zaudējumus, ja tādi radušies, kā arī nepieciešamības gadījumā nodrošināt Pasūtītāju ar līdzvērtīgu transportlīdzekli. Maršruta pārtraukšanas gadījumā Izpildītājs par saviem līdzekļiem nodrošina pasažieru un bagāžas atgriešanos Rīgā.
3.1.6.  Izpildītājs nodrošina Transportlīdzekļa vadītājus ar attiecīgo dokumentāciju, kas dod tiesības piedalīties ceļu satiksmē maršruta grafikā norādīto valstu teritorijās.  
3.1.7.  Izpildītājs nodrošina, ka Transportlīdzekli vadīs atbilstošai transportlīdzekļu kategorijai kvalificēti vadītāji, kuriem ir noformēti visi normatīvajos aktos, noteiktie nepieciešamie dokumenti atbilstoši tās valsts teritorijas normatīvo aktu prasībām.
3.1.8. Gadījumā, ja pēc Pasūtītāja pieprasījuma Izpildītājs nenodrošina Pakalpojumu, tam ir pienākums maksāt Pasūtītājam atlīdzību par katru šādu gadījumu, Izpildītājs atlīdzina Pasūtītājam visus zaudējumus, kas tam rodas sakarā ar Pakalpojuma nodrošināšanu pieaicinot trešās personas.

3.1.9. Izpildītājs nenes atbildību par atstātām transportā Pasūtītāja pasažieru mantām un to drošību.
3.2. Pasūtītāja saistības:
3.2.1. Pasūtītājs apņemas veikt samaksu par kvalitatīvi un laikā sniegtu Pakalpojumu šajā līguma noteiktajos terminos un kārtībā.
3.2.2. Pasūtītājs apņemas savlaicīgi, ne vēlāk ka 5(piecas) darba dienas pirms brauciena, iesniegt pasūtījumu par maršrutu un nozīmēt grupas vadītāju, kas ir atbildīgs par kārtību transportā un grupas drošības noteikumu ievērošanu brauciena laikā.
3.2.3. Pasūtītājs ir tiesīgs atsaukt savu pasūtījumu 5 (piecas) darba dienas līdz brauciena sākumam.
3.2.4. Pasūtītājs brauciena laikā apņemas transportā uzturēt kārtību, kura nodrošina transporta pienācīgu stāvokli.
3.2.5. Pasūtītājs iepirkuma līguma ietvaros nav saistīts ar konkrētu pasūtījuma apjomu un veic pasūtījumus atbilstoši vajadzībai un savām finanšu iespējām.
3.2.6. Līdzēji savstarpēji ir atbildīgi par otrā Līdzēja nodarītajiem zaudējumiem, ja tie radušies vienu Līdzēju vai tā darbinieku, kā arī šo Līdzēju līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
3.2.7. Jebkura šajā līgumā noteiktā Līgumsoda samaksa neatbrīvo Līdzējus no to saistību pilnīgas izpildes.
4. Līdzēju tiesības
Pasūtītājam ir tiesības kontrolēt Līguma izpildes gaitu un pieprasīt no Izpildītāja kontroles veikšanai nepieciešamo informāciju.
5. Rēķina formāts un iesniegšanas kārtība
5.1. Rēķins iesniedzams elektroniski, ievērojot www.eriga.lv prasības. 

5.2. Izpildītājs sagatavo un iesniedz Pasūtītājam apmaksai rēķinu elektroniskā formātā atbilstoši Rīgas valstspilsētas pašvaldības portālā www.eriga.lv, sadaļā “Rēķinu iesniegšana” norādītajai informācijai par strukturētā elektroniskā rēķina formātu.

5.3. Izpildītājam ir pienākums pašvaldības portālā www.eriga.lv sekot līdzi iesniegtā rēķina  apstrādes statusam.

 5.4. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu rēķinu. Šādā situācijā rēķina apmaksu termiņu skaita no dienas, kad Izpildītājs ir iesniedzis atkārtotu rēķinu.
6. Līdzēju atbildība un līgumsodi

6.1. Ja Izpildītājs savas vainas dēļ nenodrošina transportlīdzekli saskaņā ar apstiprināto pieteikumu, Izpildītājs maksā Pasūtītājam līgumsodu EUR 200,00 apmērā par katru gadījumu un pilnībā atlīdzina Pasūtītājam zaudējumus, kas radušies, piesaistot citu pārvadātāju.
6.2. Ja Izpildītājs kavē pieteikumā noteikto transporta padeves laiku, tas maksā Pasūtītājam līgumsodu 0,5% apmērā no konkrētā brauciena cenas par katru kavēto stundu, bet ne vairāk kā 10% no brauciena cenas.
6.3. Ja Pasūtītājs savas vainas dēļ laikus neveic maksājumus, Izpildītājam ir tiesības pieprasīt nokavējuma procentus 0,1% apmērā no termiņā nesamaksātās summas par katru kavējuma dienu, bet ne vairāk kā 10% no rēķina summas.
6.4. Līgumsoda samaksa neatbrīvo Līdzējus no saistību pilnīgas izpildes.

7. Izmaiņas līgumā, tā darbības pārtraukšana
7.1. Līgumu var papildināt, grozīt (izņemot Līgumcenas palielināšanu) vai izbeigt, Līdzējiem savstarpēji vienojoties, pie nosacījuma, ka tie nav pretrunā ar Publisko iepirkumu likuma 61. panta nosacījumiem. Jebkuras līguma izmaiņas vai papildinājumi tiek noformēti rakstveidā un kļūst par šā līguma neatņemamām sastāvdaļām.

7.2. Pasūtītājam ir tiesības vienpusēji atkāpties no līguma, ja viņš konstatē, ka Izpildītājs veic Pakalpojumu neatbilstoši norādītajam tehniskās specifikācijas, finanšu piedāvājuma vai šā līguma nosacījumiem. Pasūtītājs neatlīdzina Izpildītājam tādējādi radušos zaudējumus.
7.3. Pasūtītājam ir tiesības vienpusēji atkāpties no Līguma, neatlīdzinot Izpildītājam zaudējumus, ja:
7.3.1. Izpildītājs vairāk nekā 2 (divas) reizes ir pārkāpis transporta padeves termiņus vai nodrošinājis specifikācijai neatbilstošu transportu;
7.3.2. Uz Izpildītāju ir attiecināmas starptautiskās vai nacionālās sankcijas.
8. Strīdu risināšanas kārtība
8.1. Līdzēji ir atbildīgi par esošā līguma izpildes kārtību, kāda noteikta spēkā esošajā Latvijas Republikas likumdošanā.

8.2. Visi ar šo līgumu saistītie strīdus jautājumi, kas radušies starp Līdzējiem, tiek risināti uz savstarpējās vienošanās pamata. Gadījumā, ja šādu vienošanos nevar panākt, strīdu jautājumi tiek risināti tiesā Latvijas Republikas likumdošanā noteiktajā kārtībā.

9. Nepārvarama vara
9.1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas, vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, streiki, iekšējie nemieri, blokādes, varas un pārvaldes institūciju rīcība, kas būtiski ierobežo un aizskar Līdzēju tiesības, un ietekmē uzņemtās saistības, normatīvu aktu pieņemšana, un tā stāšanās spēkā.

9.2. Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.

10. Citi noteikumi
10.1. Šis Līgums ir saistošs Pasūtītājam un Izpildītājam, kā arī visām trešajām personām, kas likumīgi pārņem viņu tiesības un pienākumus.
10.2.  Šis Līgums tiks slēgts, ņemot vērā piešķirto finansējumu  un ir spēkā   līdz brīdim, kamēr iestājās viens no šiem apstākļiem:
10.2.1. pagājuši 12 (divpadsmit) mēneši no Līguma noslēgšanas dienas;
10.2.2. izlietota Līguma  2.1. apakšpunktā minētā Līguma kopējā summa.
10.3. Pušu kontaktpersona savstarpēji sadarbības koordinēšanai Līguma ietvaros: 

10.3.1. Pasūtītāja kontaktpersona:        , tālr.______________, e-pasts___________________;

10.3.2. Izpildītāja kontaktpersona:, tālr.                 e-pasts 
10.4. Līgums sagatavots latviešu valodā 2 (divos) eksemplāros uz .. (……) lapām, pa vienam eksemplāram katrai Pusei. Abiem eksemplāriem ir vienāds juridisks spēks.
	Pasūtītājs 
Rīgas Futbola skola

Adrese: Uzvaras bulvāris 18 Rīga,

 LV – 1048,

Tālrunis: 67474001

e-pasts: futbolaskola@riga.lv

Norēķinu rekvizīti:

Rīgas valstspilsētas pašvaldība
Rātslaukums 1, Rīga, LV-1050
NMR kods: 90011524360
PVN reģ. Nr: LV90011524360
Banka: Luminor bank Latvijas Filiāle
Kods: RIKOLV2X
Konts: LV63RIKO0021000916071 

Iestādes kods: 2102380

2026.gada _________

	Izpildītājs
Norēķinu rekvizīti:

NMR kods:
PVN reģ. Nr: 
Banka: 

Kods: 

Konts:  

________________

2026.gada _________



Dokumentu ar drošu elektronisko                         Dokumentu ar drošu elektronisko

parakstu parakstīja V.Uzvārds                               parakstu parakstīja V.Uzvārds  
� Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro. Vidējais uzņēmums ir uzņēmums, kas nav mazais uzņēmums, un kurā nodarinātas mazāk nekā 250 personas un kura gada apgrozījums nepārsniedz 50 miljonus euro, un/vai kura gada bilance kopā nepārsniedz 43 miljonus euro. Saskaņā ar Iepirkumu uzraudzības biroja 09.03.2017. apstiprināto skaidrojumu https://www.iub.gov.lv/sites/default/files/upload/skaidrojums_mazajie_videjie_uzn.pdf

